

AKTIVITETSPLAN 2024 FOR NATURVERNFORBUNDET I GAUSDAL

# Del 1. Hovedprioriteringer for 2024

* Være synlige lokalt gjennom flere åpne arrangement-for eksempel gjennom prosjektet «Mat, glede og liv i din egen hage» og Naturglede- og artskartleggingsarrangementer for eksempel langs Ulva, på Sjøsetermyra og i (Gammel)skogen
* Gjennomslag i én politisk sak: Forhindre at Sjøsetervatnet og Nisjuvatnet blir kommunal vannkilde, og sørge for at flere av reguleringsområdene i planområdet for Skei forblir LNF-områder eller omreguleres tilbake til LNF-område

# Del 2. Organisasjon: Et synlig og slagkraftig Naturvernforbund

Ved utgangen av 2023 var det 51 medlemmer i Naturvernforbundet i Gausdal. Vi har mål om 35% flere medlemmer(ca 16) innen utgangen av 2024, og ønsker å nå ut til nye grupper. Dette skal vi få til ved å:

* Stå med [profileringsmateriell](https://naturvernforbundet.no/aktiv/materiell/) på Dambua ved Sjøsetervatnet for å få blest om Vannsaken, informere om arbeidet vårt og hva man bidrar til som medlem i Naturvernforbundet.
* Feiring av 110 årsjubileet til Naturvernforbundet og seier i Vannsaken på Dambua ved Sjøsetervatnet
* Lage natursti langs det nye Ulvaråket sammen med Turløypekomiteen, arrangere 1 naturgledetur, med mål om å rekruttere barnefamilier som medlemmer
* Rydde landbruksplast langs Jøra og Gausa i samarbeid med bondeorganisasjonene og kommunen
* Artskartlegging Sjøsetermyra
* Aktivitet/arrangement i forbindelse med skogprosjektet «Skogen – mer enn bare trær». I løpet av en 3-årsperiode skal de fire miljøorganisasjonene(Naturvernforbundet, Natur og Ungdom, WWF og Sabima) jobbe sammen for å spre kunnskap og glede om skog.
* Gjennomføre prosjektet «Mat, glede og liv i din egen hage dersom fylkeslaget får tilskuddsmidler til prosjektet
* Stand på Grønn Lørdag/Gausdalsdagen med bla. fuglekassesnerking i samarbeid med Langsua Nasjonalparkstyre
* Samarbeide med Hagelaget, Topptrimmen og Turløypekomiteen, Birdlife Oppland, DNT, Jakt/fiske, andre? om våre overnevnte aktiviteter/arrangementer for å jobbe i nettverk med andre organisasjoner om felles interesser, og [nå ut til nye målgrupper](https://naturvernforbundet.no/om-oss/en-inkluderende-organisasjon/)

# Del 3. Kommunikasjon

* Bruke media og sosiale medier aktivt for å rette søkelyset på hytteutbygginga på Skei/Veslesetra(spesielt), og andre aktuelle saker.
* Poste 1 naturgledesak/ annen infosak i sosiale medier hver uke
* Oppdatert info på hjemmesiden 1 g/mnd: etter hvert styremøte legges referatet ut i tillegg til andre aktuelle saker
* 2-3 e-post/år til medlemmer med oppdateringer på lokallagets arbeid
* Intervju/leserinnlegg i GD angående bla. pågående planprosess på Skei og Vannsaken

# Del 4. Miljøpolitisk arbeid

I 2024 skal Naturvernforbundet i Gausdal prioritere Vannsaken, revidering av kommunedelplan Skei og kommunens oppfølging av tiltak i Naturmangfoldsplanen

**Mål: Vinne Vannsaken. Dvs. å unngå at fjellvatna blir utbygd som vannkilde**

**Status:** Usikker på nå når saken skal opp igjen i planutvalget og videre beslutning skal tas i kommunestyret. Høringsinnspill bla fra NVE viser til at kommunen ikke har utført gode nok utredninger i henhold til lover og forskrifter for vann. Det må jobbes grundigere med saken før beslutning tas

**Aktøranalyse:** Hva er ståstedet til de ulike partiene? Hva tenker de om utbygginga på Skei/Veslesetra og behovet for mer vann?

**For å få gjennomslag skal vi:**

* Følge med på møteplan i kommunestyret og planutvalget.
* Følge opp vårt høringsinnspill angående bedre artskartlegging på Sjøsetermyra, og premisset om «utbyggingstakt på 70 nye hytter/år » både i planavdelingen i kommunen og politisk
* Stand på Sjøsetervatnet for å spre info og samle støtte
* Bruke GD for medieoppmerksomhet
* Gå i allianse med andre organisasjoner/instanser med samme syn som oss

**Mål: påvirke kommunedelplan Skei i en mest mulig naturvennlig retning(naturens tålegrense er nådd)**

* **Unngå at LNF-områder omreguleres til fritidsbebyggelse/næringsområder**
* **Påvirke til å utføre bedre naturkartlegginger i planområdet**
* **Forbud mot bygging i myra og i randsonen**
* **Planvask: gjennomgang av ALLE reguleringsplaner på Skei og Veslesetra: ta ut/begrense noen av områdene som er avsatt til fritidsbolig/næring og tilbakeføre de til LNF**

**Status:** Har vært 1 møte i referansegruppa, arbeidsgruppa i planavdelingen jobber videre med planforslaget. Forslaget går til politisk behandling for utleggelse til 1.gangs offentlig ettersyn vinter -24. 1.gangs offentlig ettersyn vår/sommer-24

**Aktøranalyse:** Hva er ståstedet til de ulike partiene? Hva tenker de om fortetting, behovet for mer vann, konsekvenser for nedbygging av natur og slitasje på natur i fjellområdet?

**For å få gjennomslag skal vi:**

* Skrive høringsinnspill og henge på administrasjon og politikere for å påvirke til å utføre bedre naturkartlegginger, og skaffe seg bedre oversikt overplanlagt nedbygget areal bla ved hjelp av fylkeskommunes nye verktøy for areal/naturkartlegginghttps://storymaps.arcgis.com/stories/eac50de0b4f441078afceaa58085660b
* Vi skal sjøl kartlegge åpenbare områder som bør tas ut av planen for å vise behovet for planvask.
* Delta på åpne møter angående kommunedelplan Skei
* Være pådriver for temamøte ang natur i utarbeidelsen av kommunedelplanen
* Tipse kommunepolitikere om skoleringsmuligheter på <politikerskolen.no>
* Gå i allianse med andre organisasjoner/instanser med samme syn som oss

**Mål: Følge opp de 3 prioriterte tiltakene i Naturmangfoldsplanen vedtatt i forbindelse med kommunens Handlings og økonomiplan**

**Status: Følgende vedtak ble fattet i kommunestyremøte 14.12.** (s 27 i Handlings/økoplan)

 • Avklare muligheten for utarbeidelse av felles regional fjellplan for Skei / Roåker / Fagerhøi / Kvitfjellområdet, med Sør-Fron, Nord-Fron, Øyer og Ringebu kommuner.

• Legge en plan, for å få utarbeidet en egen kommunedelplan for klima- og energiplanlegging med tiltak og virkemidler for å redusere utslipp av klimagasser og sikre mer effektiv energibruk.

• Oppfølging av temaplan for naturmangfold, i oppfølgningen av planen prioriteres planens tiltak som er rettet mot kunnskapsinnhenting, kartlegging og kartfesting.

**Aktøranalyse:** Venstre fremmet forslaget og fikk flertall blandt posisjonen. Hva veit vi ellers angående viktige aktører å spille på/påvirke?

**For å få gjennomslag skal vi:**

* Etterspørre og påvirke framdrift både hos administrasjonen og politikere.
* Følge med på møteplan i kommunestyret og planutvalget og sørge for å komme med våre innspill i forkant av møtene angående de overnevnte sakene.
* Gå i allianse med lokallagene i Midt-Gudbrandsdal og Lillehammer/Øyer angående påvirkning for felles regional fjellplan. Pushe på fylkeskommunen som en pådriver og viktig regional aktør
* Bruke Naturmangfoldplanens vedtatte mål og prioriteringer aktivt i forbindelse med revideringen av kommunedelplan Skei og andre aktuelle planområder